Document ID: 31994R2940

KOMISSION ASETUS (EY) N:o 2940/94,
annettu 2 päivänä joulukuuta 1994,
oliiviöljyalan tuotteiden Kanariansaarten hankintaa koskevan tuen vahvistamisesta osana neuvoston asetuksen (ETY) N:o 1601/92 2 ja 3 artiklassa säädettyä menettelyä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan,
sekä katsoo, että
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92(3) 2 5 artiklassa säädettyyn erityiseen järjestelmään kuuluville maataloustuotteille 28 päivänä marraskuuta 1994 annetun komission asetuksen (EY) N:o 2883/94 liitteessä IX vahvistetaan ne oliiviöljyalan tuotteiden määrät, jotka hankintajärjestelmään kuuluvina saavat etuna joko vapautuksen tuontitullista tai tuen, 1 päivän marraskuuta 1994 ja 30 päivän kesäkuuta 1995 väliseksi ajaksi,
asetuksen (ETY) N:o 1601/92 3 artiklan mukaan Kanariansaarten oliiviöljyn tarpeen täyttyminen määrien, hinnan ja laadun osalta taataan hankkimalla yhteisöstä peräisin olevia viljoja sellaisin myyntiehdoin, jotka vastaavat tuontimaksusta vapautusta, mikä tarkoittaa tuen myöntämistä yhteisöstä peräisin oleville toimituksille; tämän tuen vahvistamisessa on otettava huomioon erityisesti eri hankintalähteiden kustannukset ja erityisesti kolmansiin maihin suunnatussa viennissä käytetyt hinnat; nämä tavoitteet edellyttävät tuen jaottelua tuotteen mukaan,
Kanariansaarten tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt annetaan komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94; tässä asetuksessa määritellään hallintoa koskevat yksityiskohtaiset säännöt erityisesti todistusten annon ja voimassaolon, tukien maksun sekä tässä erityisessä järjestelmässä toteutettujen liiketoimien valvonnan ja seurannan osalta; nämä säännökset korvaavat komission asetuksessa (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), annetut yksityiskohtaiset säännöt, ja niitä sovelletaan markkinoiden eri aloilla 1 päivästä joulukuuta 1994,
tämän vuoksi olisi kumottava Kanariansaarten erityisen oliiviöljyn hankintajärjestelmän soveltamista koskevista yksityiskohtaisista säännöistä ja arvioidusta hankintataseesta 22 päivänä heinäkuuta 1992 annettu komission asetus (ETY) N:o 2025/92(7), sellaisena kuin se on viimeksi muutettuna asetuksella (EY) N:o 2662/94(8), samasta päivästä alkaen,
tämän asetuksen säännösten olisi tultava voimaan järjestelmän soveltamista koskevista yhteisistä yksityiskohtaisista säännöistä ja hankintataseesta annettujen asetusten voimaantulopäivänä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 3 artiklan 2 kohdan soveltamiseksi niiden toimitustukien määrät, jotka myönnetään oliiviöljyn toimitukselle yhteisöstä Kanariansaarille asetuksen EY N:o 2883/94 vahvistaman arvioidun hankintataseen mukaisesti, ovat jokaisen öljytyypin osalta samansuuruiset kuin:
- todistushakemuksen jättökuukautta edeltävän kuukauden aikana pienpakkauksissa oleville öljyille tarjouskilpailulla vahvistettujen vientitukien enimmäismäärien keskiarvo, johon on lisätty yksi ecu sataa kilogrammaa kohti, tai
- todistushakemuksen jättökuukautta edeltävän kuukauden aikana pienpakkauksissa oleville öljyille neuvoston asetuksen (ETY) N:o 1650/86(9) 3 artiklan mukaisesti vahvistettujen vientitukien keskiarvo, johon on lisätty yksi ecu sataa kilogrammaa kohti,
2 artikla
Asetuksen (EY) N:o 2790/94 säännöksiä sovelletaan.
3 artikla
Kumotaan asetus (ETY) N:o 2025/92.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä joulukuuta 1994.

Labels: 3
17
19
18